ארין דוהרטי

ארין דוהרטי (באנגלית: Erin Doherty; נולדה ב-16 ביולי 1992) היא שחקנית תיאטרון, קולנוע וטלוויזיה אנגלייה.

היא גילמה את הנסיכה אן הצעירה בעונות השלישית והרביעית של סדרת הדרמה "כתר" בנטפליקס. היא מגלמת את דמותה של מארי קאר, ראשת כנופיית הפשע בסדרת הדרמה "אלף מכות". כמו כן גילמה את הפסיכולוגית בסדרה המדוברת "התבגרות", תפקיד עליו זכתה ב-2025 בפרס גלובוס הזהב לשחקנית המשנה הטובה ביותר ובפרס אמי לבידור בפריים טיים לשחקנית משנה במיני-סדרה או בסרט טלוויזיה.

 ביוגרפיה 
דוהרטי היא ממוצא אירי. היא גדלה בווסט גרין, ומערב סאסקס. הוריה של דוהרטי התגרשו כשהייתה בת ארבע. היא החלה לשחק בשיעורי דרמה של יום ראשון עם אחותה הגדולה גרייס זמן קצר לאחר מכן. היא למדה בבית הספר הייזלוויק בקראולי. היא למדה קורס של שנה אחת בבית הספר למשחק גילדפורד (2011–2012) ואחר כך בבית הספר לתיאטרון בריסטול אולד ויק (2012–2015).

במהלך לימודיה, זכתה דוהרטי בפרס הסטודנטים של חברת סטיבן סונדהיים בשנת 2015 על ביצועה של "ברודוויי בייבי" מחזמר של סונדהיים.

 קריירה 
 בתיאטרון 
דוהרטי היא שחקנית תיאטרון. מאז שסיימה את לימודיה בבית הספר לתיאטרון בריסטול אולד ויק בשנת 2015, הופיעה במספר הפקות בכמה מהתיאטראות המובילים בלונדון. הופעותיה של דוהרטי זכו באופן עקבי לביקורות השבח מצד מבקרי התיאטרון המובילים. מייקל בילינגטון כינה את דוהרטי כ"אחת התגליות הגדולות של השנה" לאחר הופעתה בסרט "שמי הוא רייצ'ל קורי", מחזה אודות הפעילה רייצ'ל קורי. לאחר מכן דוהרטי כיכבה במחזה "ג'אנקיארד" של ג'ק ת'ורן, וזכתה לביקורות טובות על משחקה. ההופעה המובילה שלה במחזהו של אלן אייקבורן "המחיצה" בתיאטרון אולד ויק קיבלה אף היא ביקורות טובות.

 בטלוויזיה 
הופעתה הראשונה של דוהרטי בטלוויזיה הייתה בפרק של סדרת הדרמה "מיילדת" ב-2016, ואחריו תפקיד במיני הסדרה "עלובי החיים" בשנת 2018.

בשנת 2018, זכתה דוהרטי בפרס כוכבת המחר הבינלאומית על המסך, והכוכב עולה של העיתון "איבנינג סטנדרד".

בשנת 2019 הופיעה דוהרטי בתפקיד אן, הנסיכה המלכותית בעונות השלישית והרביעית של סדרת הטלוויזיה "הכתר". היא לא ידעה הרבה על הנסיכה לפני התפקיד, ובעקבות כך בילתה שעות בלימוד ההיסטוריה המשפחתית של אן וחייה. דוהרטי הקפידה לראות רק את צילומי הנסיכה בגיל שהיא גילמה אותה, ולא ראיונות של אן בתקופת מאוחרת יותר. קולה של אן שונה מאוד מקולה של דוהרטי, כשהוא נמוך בהרבה בגובה הצליל. השחקנית בילתה זמן בקפידה ללמוד ולחקות אותו, וגילתה שזה "המפתח לנשמתה".

בשנת 2022, דוהרטי גילמה את הגיבורה הראשית בדרמה של ה-BBC / אמזון פריים "קלואי" בתפקיד בקי. היא גם לוהקה לגלם את אן אסקיו בסרט הדרמה ההיסטורי "המלכה השישית" בשנת 2023. בשנת 2024, היא גילמה את קלייר, ילדה נעדרת שחוזרת להוריה בגיל 24, בסרט המותחן הפסיכולוגי הבריטי "רגע האמת" , לצד ג'ארד האריס וג'ולייט סטיבנסון.

בשנת 2025, היא גילמה את פסיכולוגית הילדים בריוני אריסטון, לצד אוון קופר, בפרק השלישי של המיני-סדרה זוכת הפרסים של נטפליקס "התבגרות". הפרק האינטנסיבי בן 52 הדקות צולם כולו בטייק אחד לא קטעי. לוסי מנגן מהגרדיאן תארה את הפרק השלישי של המיני-סדרה כ"מדהים ביותר", והכריזה שדוהרטי "בוודאי מתגלה כאחת השחקניות הטובות ביותר בדורה"

עוד ב-2025 המשיכה דוהרטי לעבוד עם סטיבן גרהם, יוצר "התבגרות", כאשר גילמה את מרי קאר בסדרה "אלף מכות" של דיסני+ כמנהיגת ארגון פשע נשי בשם "ארבעים הפילים ".

 חיים אישיים 
דוהרטי היא לסבית והייתה במערכת יחסים עם השחקנית סופי מלוויל. מאוחר יותר היא יצאה עם הרדיולוגית שינייד דונלי.

 פילמוגרפיה 
 קולנוע 
+שנהסררטתפקידהערות2024המלכה השישיתאן אסקיורגע האמת קלייר

 טלוויזיה 
+ שנה סדרה תפקיד הערות 2017 המיילדת ג'סי מארס פרק: "#6.2" 2018 עלובי החיים פביאן 2 פרקים; ללא קרדיט 2019–2020 הכתר הנסיכה אן תפקיד ראשי (עונות 4-3); 15 פרקים2020Unprecedentedדיפרק: "#1.5"2022קלואי בקי / סשהתפקיד ראשי; 6 פרקים2025התבגרותבריוני אריסטוןפרק: "#1.3"2025–הווהאלף מכותמארי קארתפקיד ראשי (2 עונות); 12 פרקיםTBACalifornia Avenueללהתפקיד ראשי

 פרסים ומועמדויות 
שנהפרסקטגוריהעבודות מועמדותחברה/תיאטרוןתוצאהמקור2019פרס גילדת שחקני המסךפרס גילדת שחקני המסך למשחק מצוין לאנסמבל שחקנים בסדרת דרמההכתרנטפליקס2020פסטיבל הסרטים של ניופורטפרס אמן פורץ דרך2022פרסי דיבהשחקנית השנהקלואיבי-בי-סי2025פרסי גות'הםביצועי משנה יוצאי דופן בסדרה מוגבלתההתבגרותנטפליקספרסי אסטרה שחקנית המשנה הטובה ביותר בסדרה מוגבלת או בסרט  פרס אמי לבידור בפריים טייםפרס אמי לבידור בפריים טיים לשחקנית משנה במיני-סדרה או בסרט טלוויזיה2026פרס בחירת מבקרי הטלוויזיהשחקנית המשנה הטובה ביותר במיני-סדרה או סרט טלוויזיהפרסי גלובוס הזהבפרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיהפרס גילדת שחקני המסךפרס גילדת שחקני המסך לשחקנית הטובה ביותר במיני סדרה או סרט טלוויזיה

קישורים חיצוניים

 הערות שוליים 

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות לסביות
קטגוריה:שחקנים להט"בים בריטים
קטגוריה:בוגרות בית הספר למשחק בריסטול אולד ויק
קטגוריה:אנגלים ממוצא אירי
קטגוריה:זוכי פרס גלובוס הזהב: טלוויזיה: שחקנית משנה
קטגוריה:אנגליות שנולדו ב-1992